Johannes Leppänen

Frans Johannes Leppänen (s. 18. kesäkuuta 1949 Kannonkoski) on suomalainen agrologi ja entinen Suomen Keskustan kansanedustaja Keski-Suomen vaalipiiristä. Hän toimi kansanedustajana vuosina 1991–2003. Leppänen kuuluu Kannonkosken kunnanvaltuustoon, jonka puheenjohtajana hän aiemmin toimi.

Kansanedustajan toimiessaan Leppänen oli perustuslakivaliokunnan, suuren valiokunnan ja talousvaliokunnan jäsenenä sekä lakivaliokunnan ja eduskunnan palkkavaliokunnan varajäsenenä. 

Leppänen tuomittiin vuonna 1994 tuottamuksellisesta kätkemisrikoksesta 30 päiväsakkoon. Hän oli ostanut edellisenä kesänä varastetun perämoottorin tuttavansa pojalta.

Johannes Leppänen on uskonnolliselta vakaumukseltaan vanhoillislestadiolainen ja toimii liikkeessä puhujana eli saarnaajana. Johannes Leppänen on toiminut myös Suomen evankelis-luterilaisen kirkon kirkolliskokousedustajana.

Lähteet

Aiheesta muualla 
 

Kansanedustajat
Suomen Keskustan poliitikot
Kannonkosken kunnanvaltuutetut
Keski-Suomen vaalipiiri
Suomen evankelis-luterilaisen kirkon kirkolliskokousedustajat
Vanhoillislestadiolaiset saarnaajat
Vuonna 1949 syntyneet
Elävät henkilöt